CELEX: 22004D0177
Language: fi
Date: 2004-12-03 00:00:00
Title: ETA:n sekakomitean päätös N:o 177/2004, tehty 3 päivänä joulukuuta 2004, ETA-sopimuksen pöytäkirjan 3 muuttamisesta sopimuksen 8 artiklan 3 kohdan b alakohdassa ja alkuperäsäännöistä tehdyssä ETA-sopimuksen pöytäkirjassa 4 tarkoitettujen tuotteiden osalta

26.5.2005   
            
            
               FI
            
            
               Euroopan unionin virallinen lehti
            
            
               L 133/33
            
         
      ETA:n SEKAKOMITEAN PÄÄTÖS
   
   N:o 177/2004,
   tehty 3 päivänä joulukuuta 2004,
   ETA-sopimuksen pöytäkirjan 3 muuttamisesta sopimuksen 8 artiklan 3 kohdan b alakohdassa ja alkuperäsäännöistä tehdyssä ETA-sopimuksen pöytäkirjassa 4 tarkoitettujen tuotteiden osalta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 3 muutettiin 29 päivänä lokakuuta 2004 tehdyllä ETA:n sekakomitean päätöksellä N:o 138/2004 (1).
            
         
               (2)
            
            
               Sopimuksen pöytäkirja 4 muutettiin 14 päivänä maaliskuuta 2003 tehdyllä ETA:n sekakomitean päätöksellä N:o 38/2003 (2).
            
         
               (3)
            
            
               ETA:n sekakomitean 23 päivänä marraskuuta 2001 tehdyssä päätöksessä N:o 140/2001 (3) määrätään Liechtensteinille myönnetyn siirtymäkauden pidentämisestä sopimuksen pöytäkirjan 3 osalta 1 päivään tammikuuta 2005.
            
         
               (4)
            
            
               ETA:n sekakomitean 14 päivänä maaliskuuta 2003 tehdyssä päätöksessä N:o 38/2003 määrätään Liechtensteinille myönnetyn siirtymäkauden pidentämisestä sopimuksen pöytäkirjan 4 eräiden määräysten osalta 1 päivään tammikuuta 2005.
            
         
               (5)
            
            
               Liechtensteinin ruhtinaskunta ja Sveitsin valaliitto muodostavat tulliliiton 29 päivänä maaliskuuta 1923 tehdyn tullisopimuksen ansiosta.
            
         
               (6)
            
            
               Euroopan talousyhteisön ja Sveitsin valaliiton 22 päivänä heinäkuuta 1972 tekemä sopimus (4) on laajennettu koskemaan Liechtensteinia 22 heinäkuuta 1972 tehdyllä lisäsopimuksella Euroopan talousyhteisön ja Sveitsin valaliiton välisen sopimuksen voimassaolosta Liechtensteinin ruhtinaskunnassa (5).
            
         
               (7)
            
            
               Euroopan yhteisön ja Sveitsin valaliiton välinen sopimus 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen muuttamisesta jalostettuihin maataloustuotteisiin sovellettavien määräysten osalta, jäljempänä ”muutossopimus”, ja erityisesti Euroopan talousyhteisön ja Sveitsin valaliiton 22 päivänä heinäkuuta 1972 tehdyn sopimuksen pöytäkirjan 2 osalta, allekirjoitettiin 26 päivänä lokakuuta 2004.
            
         
               (8)
            
            
               Muutossopimuksen 4 artiklan 2 kohdassa määrätään, että Euroopan yhteisön ja Sveitsin valaliiton välistä sopimusta sovelletaan myös Liechtensteinin ruhtinaskunnan alueeseen niin kauan kuin tulliliitto Sveitsin kanssa jatkuu.
            
         
               (9)
            
            
               Muutossopimuksen liitteessä 2 korvataan Euroopan talousyhteisön ja Sveitsin valaliiton 22 päivänä heinäkuuta 1972 tekemän sopimuksen pöytäkirja 2 uudella pöytäkirjalla 2.
            
         
               (10)
            
            
               Euroopan talousyhteisön ja Sveitsin valaliiton 22 päivänä heinäkuuta 1972 tekemän sopimuksen uudessa pöytäkirjassa 2 olevassa 1 artiklan 3 kohdassa määrätään, että kyseisen pöytäkirjan määräyksiä sovelletaan myös Liechtensteiniin niin kauan, kun Liechtensteinin ei tarvitse soveltaa sopimuksen pöytäkirjaa 3.
            
         
               (11)
            
            
               Tämän vuoksi on asianmukaista muuttaa Liechtensteinia koskeva pöytäkirjan 3 soveltamatta jättämiseen liittyvä siirtymäkausi pysyväksi järjestelyksi ja vapauttaa Liechtenstein pöytäkirjan 3 määräysten soveltamisesta.
            
         
               (12)
            
            
               Samaa ratkaisua olisi sovellettava Liechtensteinia koskevaan poikkeukseen sopimuksen pöytäkirjassa 4 olevan 2 artiklan 2 kohdan osalta,
            
         ON PÄÄTTÄNYT SEURAAVAA:
   1 artikla
   Poistetaan sopimuksen pöytäkirjassa 3 olevassa 1 artiklan 2 kohdassa ja sopimuksen pöytäkirjassa 4 olevassa 2 artiklan 2 kohdassa ilmaisu ”1 päivään tammikuuta 2005”.
   2 artikla
   Tämä päätös tulee voimaan 4 päivänä joulukuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   Sitä sovelletaan 1 päivästä tammikuuta 2005.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 3 päivänä joulukuuta 2004.
      
         
            ETA:n sekakomitean puolesta
         
         
            Puheenjohtaja
         
         Kjartan JÓHANNSSON
         
      
   
   
      (1)  EUVL L 342, 18.11.2004, s. 30.
   
      (2)  EUVL L 137, 5.6.2003, s. 46.
   
      (3)  EYVL L 22, 24.1.2002, s. 34.
   
      (4)  EYVL L 300, 31.12.1972, s. 189.
   
      (5)  EYVL L 300, 31.12.1972, s. 281.
   
      (6)  Valtiosäännön asettamista vaatimuksista ei ole ilmoitettu.